Probleme met rondloperhonde is vir baie Weskussers ’n kopsorg met inwoners van Velddrif tot St. Helenabaai wat kla oor diere wat “buite beheer” is.
In St. Helenabaai is die inwoners nou al só moeg vir die Rhodesiese rifrûe wat hulle glo al jare lank “terroriseer” dat hulle besluit het om ’n petisie teen hul eienaars op te stel.
“My grootouers woon hier en my broer is net nege jaar oud. Almal is bang om buite die erf te wees. Ek glo nie die eienaar van die honde kan hulle enigsins beheer nie.
“Ek het die eienaars al gekonfronteer, maar in plaas daarvan om die probleem op te los, sê hulle ons kan oor ’n tyd ooreenkom wanneer ons in die straat wil loop en die honde sal dan binne gehou word,” sê Bodenstein.